Pontremoli

Pontremoli (Puntrémal ant ël dialèt ëd la Lunigian-a) a l'é un comun ëd la Toscan-a ëd 7.182 abitant Sorgiss: ISTAT - Bilansi demogràfich al 01/01/2019 , ant la provinsa 'd Massa-Carara.

 Geografìa 
Pontremoli a l'é a 56 chilòmeter da Massa, a 233 méter d'autëssa, ant l'àuta Lunigian-a, arlongh la stra statal che travers ël pass ëd la Cisa a colega Massa a Parma.
A resta an sna lenga ëd tèra a la confluensa dël ri Verd ant ël fium Magra, sircondà da 'd colin-e coatà 'd castagné.

 Stòria 
Massionà për la prima vira dël 990 tanme stassion arlongh la stra comersal për la Fransa (via Francìgena), ël sécol apress Pontremoli a l'é stàit ëd j'Estens e dël sécol ch'a fa XII Federich Barbarossa a l'ha falo lìbera comun-a.
Për soa posission ëstratégica a l'ha avù na gran amportansa ant le lòte antra Parma e Piasensa.
Dal sécol ch'a fa XIV al sécol ch'a fa XVII a l'é stàit sogetà a vàire sgnorìe e dël 1640 a l'é stàit vendù da Filip IV dë Spagna ai granduca ëd Toscan-a.
Dël 1778 a l'é stàit alvà al rangh ëd sità.

 Monument 
An dzorpì ëd chèiche reste dl'antich borgh ëd l'Età ëd mes (le muraje, ël castel, la tor dl'orlògi), la sitadin-a a l'é caraterisà da soe doe pòrte con tor e sò longhfium andoa a dan le veje ca con sò pogieuj e lòbie.
A goerna la catedral (1636-1687, con fassada torna fàita dël 1881) e la cesa arnassimental ëd San Fransesch.
Davzin al pais a-i é la cesa dla Santìssima Nonsià (1475-1524), anté che andrinta a l'é goernà un tempiet an màrmol otagonal d' Andrea Sansovino (1527).

 Conomìa 
Sneu amportant ant le comunicassion ëstradaj e feroviarie, Pontremoli a l'é la sede d'amprèise cite e mojen-e ch'a travajo ant ij setor metalmecànich, alimentar e dij materiaj da costrussion (màrmol).
A son ativ ël comersi e l'agricoltura, ch'a produv granaje, uva, ulive e foragi për l'anlevament ëd le bes-ce.

Për tradission, la sità a l'é leu d'orìgin ëd vendior ambulant ëd lìber, e a l'é për soa inissiativa che dël 1953 a l'é stàit anstituì ël premi literari Bancarela.

 Aministrassion 
Ël sindich a l'é Lucia Baracchini (dal 17/05/2011, scond mandà dal 06/06/2016).

 Sità gemelà 
Pontremoli a l'é gemelà con:

 Anliure esterne 
 Sit istitussional

Arferiment

Categorìa:Comun dla provincia ëd Massa-Carara